Cudrovice

Cudrovice () estas pereinta domaro en distrikto Prachatice. Ĝi troviĝas proksimume 5 km sude de Záblatí. Ĝi troviĝas super kanjona valo de rivero Blanice en supermara alteco 775 m, sur la eksa vojo de Ora pado. Sur la kontraŭa flanko de Blanice proksime de Cudrovice (sed jam ester ĝia katastro) troviĝas ruino de burgo Hus kaj apud ŝoseo al Blažejovice muelejo Blanický mlýn.

Cudrovice estas ankaŭ nomo de katastra teritorio kun areo 6,94 km².

 Historio 
160px|left|thumb|Preĝejo de Anunciacio de Virgulino Maria (antaŭ 1950)
La unua skribmencio pri la vilaĝo devenas el la jaro 1456. 

En la jaroj 1938 ĝis 1945 Cudrovice estis sekve de fermo de Munkena interkonsento almembrigita al Nazia Germanio. Post la dua mondmilito post la ellandigo de germanaj loĝantoj la vilaĝo restis malplena. Post la jaro 1949 transloĝiĝis ĉi tien kelke da novaj loĝantoj, sed en la jaro pereis loka nacia komitato kaj en la jaro 1956 Cudrovice definitive pereis. La domoj kaj la preĝejo estis egaligitaj kun la tero.

 Nuntempo 
Cudrovice estas baza setlejunuo sur la samnomata katastra teritorio, ĝi estas konsisto de Mlynářovice, kio estas parto de urbo Volary. En la jaro 1993 esis simbole renovigita rtombejo (kelkaj tomboŝtonoj estis purigitaj kaj lokigitaj en vicon, meze estis starigita kruco). Sur la loko de preĝejo de Kronado de Virgulino Maria estas nun ligna ruĝa kruco kaj monumento kun teksto: "Ĉi tie situis paroĥa preĝejo de Kronado de Virgulino Maria en Cudrovice. La preĝejo estis konstruita kaj konsekrita en la jaro 1894, neniigita en la jaro 1966".

 Memorindaĵoj 
 Ĉe ŝoseo 14136, sur la loko de la eksa preĝejo de Kronado de Virgulino Maria, estis starigita ligna ruĝa kruco kaj monumento
 Ĉe la sama komunikilo sur altaĵo troviĝas retenigata kapelo
 Ĉe tiu ĉi ŝoseo troviĝas ankaŭ niĉa kapelo
 Simbola renovigita tombejo kun kruco troviĝas proksime de deflankiĝejo al ruino de burgo Hus.
 En la katastran teritorion Cudrovice trafas parto de naturrezervejo Kanjono de Blanice.

 Cudrovice en filmo 
En la spaco, kie antaŭe situis Cudrovice, estis en la jaro 1977 filmita granda parto de filmo Volání rodu, la fina parto de trilogio, kiu estis daŭrigo de la antaŭaj filmoj Osada Havranů kaj Na veliké řece.

 Pluaj fotoj 

Referencoj

 Eksteraj ligiloj 
 Cudrovice sur ttt Zaniklé obce

Kategorio:Volary
Kategorio:Pereintaj setlejoj en distrikto Prachatice
Kategorio:Pereintaj setlejoj en Šumava
Kategorio:Pereintaj setlejoj en PPR Šumava
Kategorio:Bazaj setlejunuoj en distrikto Prachatice